
AVIZ

asupra proiectului de Lege privind aprobarea Ordonanţei de urgenţã a Guvernului nr.156/2022 pentru modificarea şi completarea unor acte normative în domeniul fondurilor europene


În conformitate cu prevederile art. 95  și 117 alin (3) din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere și avizare,  în procedură de urgență, cu proiectul de Lege privind aprobarea Ordonanţei de urgenţã a Guvernului nr.156/2022 pentru modificarea şi completarea unor acte normative în domeniul fondurilor europene, transmis cu adresa nr. PL-x 778/2022 din 19 decembrie 2022, înregistrată sub nr. 4c-1/741 din 19 decembrie 2022. 
Senatul, în calitate de primă Cameră sesizată, a adoptat inițiativa legislativă, în ședința din 12 decembrie 2022.
Conform prevederilor art. 75 din Constituţia României, republicată, și ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională. 
    Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege privind aprobarea Ordonanţei de urgenţã a Guvernului nr.156/2022 pentru modificarea şi completarea unor acte normative în domeniul fondurilor europene, în                                     ședința din 4 aprilie 2023.

Prezentul proiect de lege are ca obiect de reglementare, modificarea                                Legii nr.500/2002, privind finanțele publice, cu modificările și completările ulterioare, pentru crearea posibilităţii efectuării de plăţi în avans pentru implementarea proiectelor şi acţiunilor finanţate din fonduri europene pentru programele europene gestionate de România aferente perioadei 2021-2027, precum și din cadrul Mecanismului de redresare și reziliență pentru realizarea în termenele stabilite a țintelor și jaloanelor din cadrul PNRR. De asemenea, dezvoltarea sistemului informatic de management şi control al PNRR de către STS se va realiza în conformitate cu planificarea stabilită împreună cu MIPE, Serviciul de Telecomunicaţii Speciale asigurând inclusiv componenta de securitate cibernetică a sistemului, prin Centrul Naţional Cyberint.
Membrii Comisiei au analizat proiectul de lege supus avizării, expunerea de motive, avizul favorabil al Consiliului Legislativ, cu observații şi propuneri, transmis cu adresa nr. 1251 din 15 noiembrie 2022. 
În urma dezbaterilor, membrii Comisiei au hotărât, cu majoritate de voturi                     (1 abținere), avizarea favorabilă a proiectului de Lege privind aprobarea Ordonanţei de urgenţã a Guvernului nr.156/2022 pentru modificarea şi completarea unor acte normative în domeniul fondurilor europene, în forma adoptată de Senat.
În raport cu obiectul şi conținutul său, inițiativa legislativă face parte din categoria legilor ordinare.

